Σάββας Βογιατζής

Ο Σάββας Βογιατζής ήταν Έλληνας ποδοσφαιριστής, ο οποίος αγωνιζόταν ως επιθετικός και έγινε γνωστός με την ομάδα του Άρη Θεσσαλονίκης, κατακτώντας το πρώτο πανελλήνιο πρωτάθλημα το 1928.

Καριέρα
Ο Βογιατζής έγινε παίκτης του Άρη το 1925 και συμμετείχε για πρώτη φορά στην πρώτη ομάδα κατά την σεζόν 1925-26, πετυχαίνοντας ένα τέρμα και αποτελώντας μέλος της ενδεκάδας που κατέκτησε τον τίτλο σε αγώνα μπαράζ με τον Ηρακλή, νικώντας με 4-1 στις 27 Ιουνίου 1926.Εφημερίδα Μακεδονία, 28/6/1926, σελίδα 1, efimeris.nlg.gr

Για το πρωτάθλημα Θεσσαλονίκης του 1927, οι "κίτρινοι" ηττήθηκαν από τον Ηρακλή χάνοντας τον τίτλο για πρώτη φορά μετά το 1923, με τον Βογιατζή να είναι ένας από τους καλύτερους σκόρερ της ομάδας, πετυχαίνοντας τέσσερα τέρματα.

Την επόμενη χρονιά, σκόραρε έξι γκολ για το τοπικό πρωτάθλημα, συμβάλλοντας σημαντικά στην κατάκτηση του πρωταθλήματος Θεσσαλονίκης.Εφημερίδα Μακεδονία, 23/4/1928, σελίδα 5, efimeris.nlg.gr Ακολούθησε η τελική φάση του πρώτου πανελλήνιου πρωταθλήματος, όπου ο επιθετικός έπαιξε στους δύο εκτός έδρας αγώνες του Άρη, ο οποίος νίκησε με 1-3 τον Ατρόμητο και ηττήθηκε με 3-2 από τον Εθνικό.Ε Εφημερίδα Μακεδονία, 28/5/1928, σελίδα 3, efimeris.nlg.gr Ο Βογιατζής σκόραρε το ένα από τα δύο τέρματα της ομάδας του στο δεύτερο ματς. Τελικά, οι "κίτρινοι" πανηγύρισαν τον τίτλο του πρώτου πρωταθλητή Ελλάδος, με τρεις νίκες και μία ήττα στην τελική φάση του πρωταθλήματος.17 Ιουνίου 1928: Η μέρα που ο Άρης γίνεται ο πρώτος πρωταθλητής Ελλάδας!

Για το πρωτάθλημα Θεσσαλονίκης του 1929, ο Άρης ισοβάθμησε στην πρώτη θέση με τον ΠΑΟΚ, τον οποίο κέρδισε σε αγώνα μπαράζ με 4-3, κατακτώντας άλλο ένα τοπικό πρωτάθλημα.Εφημερίδα Μακεδονία, 3/6/1929, σελίδα 3, efimeris.nlg.gr Ο Βογιατζής έπαιξε σε τέσσερα από τα ματς της κανονικής διάρκειας του πρωταθλήματος, χωρίς να συμμετάσχει στους αγώνες μπαράζ. Αυτή ήταν και η τελευταία χρονιά του ποδοσφαιριστή με τους "κίτρινους".

Παραπομπές

 Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Βογιατζής Σάββας | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές